Johannes Paavali II:n salamurhayritys

Johannes Paavali II:n salamurhayritys tapahtui 13. toukokuuta 1981 Pietarinaukiolla Vatikaanissa, kun turkkilainen Mehmet Ali Ağca ampui paavia. Paavi haavoittui vatsaan, vasempaan käteen ja oikeaan kyynärpäähän.

Murhan johdosta turkkilainen Mehmet Ali Ağca pidätettiin ja hänet julistettiin ampujaksi. Ağca kertoi tapahtuman jälkeen saaneen toimeksiannon Bulgarian salaiselta palvelulta, mutta perui puheensa myöhemmin ja totesi toimineensa yksin. Murhayrityksen tekijöiksi on epäilty myöhemmin myös muun muassa Neuvostoliiton turvallisuuspoliisi KGB:ta ja Stasia. 

Paavi tapasi Ağcan muutamaa vuotta myöhemmin vankilassa antaakseen hänelle teon anteeksi. Ağca suoritti 19 vuoden vankilatuomion Italiassa, minkä jälkeen hänet luovutettiin Turkkiin. Turkissa Ağca sai uuden vankilatuomion toisen, Turkissa tapahtuneen, murhan johdosta. Ağca vapautui vankilasta vuonna 2010.

Lähteet

Johannes Paavali II
Vuoden 1981 rikokset
Salamurhayritykset
Paaviuden historia
Vatikaanivaltion historia